અમદાવાદ: શહેરના અસારવા ખાતે આવેલી સિવિલ હોસ્પિટલમાં એક ૧૩ દિવસના બાળકનું અપહરણ થતાં સમગ્ર વિસ્તારમાં ચકચાર મચી ગઇ છે. બાળકના જન્મ પર સરકાર તમને રૂપિયા આપશે તેવું કહીને મહિલા એક દંપતી અને તેનાં બાળકને સિવિલ હોસ્પિટલમાં લાવી હતી. જ્યાં બાળકનું વજન કરાવવા જવાનું કહીને મહિલા તેને લઇ ગઇ હતી. બાળકના અપહરણ કેસમાં શાહીબાગ પોલીસે તેમજ ક્રાઇમ બ્રાંચે તપાસનો ધમધમાટ શરૂ કર્યો છે અને મહિલાની ધરપકડ કરવા માટે ચક્રો ગતિમાન કર્યાં છે.